**Ministru kabineta noteikumu projekta**

**„Prasības ar jonizējošo starojumu apstrādātai pārtikai un tās papildu marķējumam”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pārtikas aprites uzraudzības likuma 4.panta otrā daļa un 13.panta trešās daļas 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā ir Ministru kabineta 2004.gada 20.aprīļa noteikumi Nr.323 „Obligātās nekaitīguma prasības ar jonizējošo starojumu apstrādātai pārtikai un papildu prasības tās marķējumam**”** (turpmāk – noteikumi Nr.323),kas izdoti saskaņā ar Pārtikas aprites uzraudzības likuma 4.panta otro daļu un 13.panta trešo daļu. Ir sagatavots jauns Ministru kabineta noteikumu projekts „Prasības ar jonizējošo starojumu apstrādātai pārtikai un tās papildu marķējumam” (turpmāk – noteikumu projekts), jo Saeima 2014.gada 23.oktobrī pieņēma likumu „Grozījumi Pārtikas aprites uzraudzības likumā”, ar ko likuma 13.panta trešā daļa izteikta jaunā redakcijā. Likuma pārejas noteikumu 21.punkts nosaka, ka jāizdod Ministru kabineta noteikumi par pārtikas produktu papildu marķēšanu, savukārt 22.8.apakšpunkts nosaka, ka noteikumi Nr.323 ir piemērojami līdz 2015.gada 30.novembrim. Noteikumu projekts pilnībā pārņem noteikumu Nr.323 normas, izņemot 3.pielikumu, kurā norādīti Eiropas Savienībā atzītie trešo valstu operatori, jo noteikumu projekta 16.punkts paredz, ka atzīto operatoru saraksts ir publicēts Eiropas Savienības Oficiālajā Vēstnesī.Pašlaik Latvijas Republikā nenotiek pārtikas apstrādāšana ar jonizējošo starojumu, arī Valsts vides dienesta Radiācijas drošības centrs nav izsniedzis speciālās atļaujas (licences) pārtikas apstarošanai ar jonizējošo starojumu. Pārtikas un veterinārais dienests ziņo EK par robežas kontroles punktos veiktās kontroles rezultātiem attiecībā uz pārtiku, kas ir apstrādāta ar jonizējošo starojumu.Uzņēmēji, kas vēlas apstrādāt pārtiku ar jonizējošo starojumu, nodrošina, ka pārtikas apstrāde ar jonizējošo starojumu atbilst Apvienoto Nāciju Organizācijas Starptautiskās pārtikas un lauksaimniecības organizācijas un Pasaules veselības organizācijas (FAO/WHO) *Codex Alimentarius* Komisijas ieteiktā starptautiskā prakses koda par pārtikas apstarošanas procesu (FAO/WHO/CAC/RCP 19-1979, Rev.1-2003) prasībām.Pārtikas un veterinārā dienesta Robežkontroles departaments 2014.gadā robežkontroles punktos veicis 14 pārbaudes importētiem pārtikas produktiem attiecībā uz apstrādi ar jonizējošo starojumu. 2014.gadā 3 gadījumos konstatēti pārkāpumi attiecībā uz pārtikas apstrādi ar jonizējošo starojumu. Pārkāpumu gadījumos uzņēmējam jāsedz kontroles izmaksas.  |
| 3. | Projekta izstrādē iesaistītās institūcijas | Pārtikas un veterinārais dienests, Vides aizsardzības un reģionālās attīstības ministrija un Valsts vides dienesta Radiācijas drošības centrs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | **Pārtikas apritē iesaistītie uzņēmumi, kas nodarbojas ar pārtikas apstrādi ar jonizējošo starojumu, un kontroles institūcijas –** Pārtikas un veterinārais dienests un Valsts vides dienesta Radiācijas drošības centrs. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.Pašlaik Latvijas Republikā nenotiek pārtikas apstrādāšana ar jonizējošo starojumu, arī Valsts vides dienesta Radiācijas drošības centrs nav izsniedzis speciālās atļaujas (licences) pārtikas apstarošanai ar jonizējošo starojumu. |
| 3. | Administratīvo izmaksu monetārs novērtējums | Administratīvās izmaksas mērķgrupai, ko veido fiziskas personas, nepārsniedz 200 *euro*, bet mērķgrupai, ko veido juridiskas personas, – 2000 *euro* gadā. Izmaksas viena pārtikas parauga izmeklēšanai uz apstrādi ar jonizējošo starojumu ir 28,62 *euro*. Pārtikas un veterinārā dienesta Robežkontroles departaments 2014.gadā robežkontroles punktos veicis 14 pārbaudes importētiem pārtikas produktiem attiecībā uz apstrādi ar jonizējošo starojumu.Pārtikas un veterinārais dienests reizi gadā ziņo EK par robežas kontroles punktos veiktās kontroles rezultātiem attiecībā uz pārtiku, kas ir apstrādāta ar jonizējošo starojumu, t.i., kuriem pārtikas produktiem ir veiktas pārbaudes, un kādas neatbilstības ir konstatētas. Ziņošanas administratīvās izmaksas ir 560 *euro*, ko veido viena inspektora vienas dienas amatalga, reizināta ar to subjektu skaitu, uz kuriem attiecas projektā paredzētās informācijas sniegšanas prasības. |
| 4. | Cita informācija | Nav |

*Anotācijas III un IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1) Eiropas Parlamenta un Padomes 1999.gada 22.februāra Direktīva 1999/2/EK par dalībvalstu tiesību aktu tuvināšanu attiecībā uz pārtiku un pārtikas sastāvdaļām, kas ir apstrādātas ar jonizējošo radiāciju (turpmāk – Direktīva 1999/2/EK);2) Eiropas Parlamenta un Padomes 1999.gada 22.februāra Direktīva 1999/3/EK par Kopienas pārtikas produktu un sastāvdaļu, ko apstrādā ar jonizējošo starojumu, saraksta izveidi (turpmāk – Direktīva 1999/3/EK). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabulaTiesību akta projekta atbilstība ES tiesību aktiem  |
| Attiecīgā ES tiesību akta datums, numurs un nosaukums | 1) Direktīva 1999/2/EK;2) Direktīva 1999/3/EK. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 1999/2/EK 1.pants | 2.punkts | ES tiesību akta vienība tiek pārņemta pilnībā | Projekts neparedz stingrākas prasības |
| Direktīvas 1999/2/EK 2.pants | 3.punkts | ES tiesību akta vienība tiek pārņemta pilnībā | Projekts neparedz stingrākas prasības |
| Direktīvas 1999/2/EK 3.pants un II pielikums | 4.punkts | ES tiesību akta vienība tiek pārņemta pilnībā | Projekts neparedz stingrākas prasības |
| Direktīvas 1999/2/EK I pielikuma 1.punkts | 5.punkts | ES tiesību akta vienība tiek pārņemta pilnībā | Projekts neparedz stingrākas prasības |
| Direktīvas 1999/2/EK I pielikuma 2.punkts | 6.punkts | ES tiesību akta vienība tiek pārņemta pilnībā | Projekts neparedz stingrākas prasības |
| Direktīvas 1999/2/EK III pielikums | 7.punkts un 1.pielikums | ES tiesību akta vienība tiek pārņemta pilnībā | Projekts neparedz stingrākas prasības |
| Direktīvas 1999/3/EK 1.pants un pielikumsDirektīvas 1999/2/EK 5.panta 1.punkts | 8.punkts un 2.pielikums | ES tiesību akta vienība tiek pārņemta pilnībā | Projekts neparedz stingrākas prasības |
| Direktīvas 1999/2/EK 3.panta 1.punkts un 5.panta 1.punkts | 9.punkts | ES tiesību akta vienība tiek pārņemta pilnībā | Projekts neparedz stingrākas prasības |
| Direktīvas 1999/2/EK 6.panta 1.punkts un 2.punkts | 10.punkts | ES tiesību akta vienība tiek pārņemta pilnībā | Projekts neparedz stingrākas prasības |
| Direktīvas 1999/2/EK 6.panta 3.punkts | 11.punkts | ES tiesību akta vienība tiek pārņemta pilnībā | Projekts neparedz stingrākas prasības |
| Direktīvas 1999/2/EK 8.panta 1.punkts | 12.punkts | ES tiesību akta vienība tiek pārņemta pilnībā | Projekts neparedz stingrākas prasības |
| Direktīvas 1999/2/EK 8.panta 2.punkts | 13.punkts | ES tiesību akta vienība tiek pārņemta pilnībā | Projekts neparedz stingrākas prasības |
| Direktīvas 1999/2/EK 10.pants | 14.punkts | ES tiesību akta vienība tiek pārņemta pilnībā | Projekts neparedz stingrākas prasības |
| Direktīvas 1999/2/EK 9.panta 1.punkts | 15.punkts | ES tiesību akta vienība tiek pārņemta pilnībā | Projekts neparedz stingrākas prasības |
| Direktīvas 1999/2/EK 7.panta 1.punkts | 16.punkts | ES tiesību akta vienība tiek pārņemta pilnībā | Projekts neparedz stingrākas prasības |
| Direktīvas 1999/2/EK 7.panta 3.punkta trešais apakšpunkts | 17.punkts | ES tiesību akta vienība tiek pārņemta pilnībā | Projekts neparedz stingrākas prasības |
| Direktīvas 1999/2/EK 7.panta 3.punkta pirmais apakšpunkts | 18.punkts | ES tiesību akta vienība tiek pārņemta pilnībā | Projekts neparedz stingrākas prasības |
| Direktīvas 1999/2/EK 7.panta 3.punkta otrais apakšpunkts | 19.punkts | ES tiesību akta vienība tiek pārņemta pilnībā | Projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

*Anotācijas V sadaļas 2.tabula – projekts šo jomu neskar.*

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projektu no 08.04. līdz 17.04. bija ievietots Zemkopības ministrijas tīmekļa vietnē sabiedriskai apspriešanai. |
| 2. | Sabiedrības līdzdalība projekta izstrādē  | Sabiedriskā apspriešana. |
| 3. | Sabiedrības līdzdalības rezultāti  | Sabiedriskās apspriešanas laikā komentāri netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests un Valsts vides dienesta Radiācijas drošības centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta esošajās institūcijās ar to cilvēkresursiem. |
| 3. | Cita informācija | Nav |

# Zemkopības ministra p.i. –

# veselības ministrs G.Belēvičs

16.06.2015. 11:04

1356

E.Riekstiņš

67027305, Edgars.Riekstins@zm.gov.lv